Rmanj kolostor

Rmanj kolostor (szerbül: Манастир Рмањ, romanizálva: Manastir Rmanj) szerb ortodox kolostor, amelyet Szent Miklós tiszteletére szenteltek, és Bosznia-Hercegovina észak-nyugati részén Martin Brodban található, az Unac-folyó bal partján, az Unával való összefolyása közelében. Története A középkorban A kolostor alapításának pontos éve nem határozható meg, bár a 16. század végén ez volt a legnyugatibb szerb ortodox kolostor. Az első megbízható adat a rmanji kolostor létezéséről 1443-ból származik, a török nyomásra kitört szerb népvándorlások idejéből, amelyben a kolostor szerzetesei is részt vettek. A Rmanj szerzetesek említése a 15. század végére tehető, 1498-ból, amikor Petar, Petrašanin és Vukodrag hercegek fizettek a kolostor létrehozásáért. 1515 nyarán ezüst tárgyakat kapott, egy nagy ezüst kehelyt és egy nagy ezüst tömjénezőt. Miután ezt a területet az Oszmán Birodalom meghódította, a kolostort a szerzetesek 1578-ban ideiglenesen elhagyták. Teli Hasan pasa boszniai beglerbég testvére, Gavrilo Predojević ortodox szerzetes székhelyeként újjáépíttette. Az újkorban A 17. század elején a Dabar-Bosznia Szerb Ortodox Metropolita székhelye lett, és körülbelül 110 évig maradt ebben a minőségében. Miután a törökök 1663-ban felgyújtották a kolostort, később újjáépítették, majd 1737-ben ismét elfoglalták. Az 1787–1791-es osztrák-török háború során újra leégett. Az oszmán hatóságok 1863-ban engedélyezték a kolostor újjáépítését, ez két év alatt sikerült is. Az 1875-ös és 1876-os boszniai oszmánellenes felkelés során súlyosan megsérült. A következő évben Arthur Evans ellátogatott Rmanjba (amit "Ermanja" néven nevezett), és egyik levelében leírta a kolostortemplomban okozott károkat, amelyeket egy boszniai muszlim hűbérúr vezette csapatok okoztak. A kolostort 1883-ban ismét megjavították. A 20. században A második világháborúban a kolostorban a jugoszláv partizánok tábori kórházát szerveztek. Emiatt a németek bombázták, és 1944. április 23-án teljesen megsemmisítették. 1974-ben a szocialista jugoszláv hatóságok engedélyezték a kolostor felújítását. Temploma az 1980-as években készült el, a szerzetesi kollégium alapját 1993-ban szentelték fel. 1995-ben, a horvát hadsereg Vihar hadművelete során a kolostort ágyúzták és súlyosan megrongálták. Ezt követően horvát katonák elaknásították a kolostor templomát, de az aknákat az SFOR brit katonái eltávolították. A kollégium 2006-ban készült el, a következő évben pedig három szerzetes lakta a kolostort. 2007-ben a Rmanj kolostort a KONS Bosznia-Hercegovina nemzeti emlékévé nyilvánította. Képgaléria Jegyzetek Fordítás Ez a szócikk részben vagy egészben a Rmanj Monastery című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források Ljiljana Ševo, Pravoslavne crkve imanastiri u Bosni i Hercegovini do 1878. godine, Glas srpski, Grad Banja Luka, Banja Luka, 2002. "Manastir Rmanj" Hozzáférés dátuma: 2016. július 13. Ćirković, Sima (2004). The Serbs. Malden: Blackwell Publishing. ISBN 0631204717 További információk A boszniai Rmanj kolostor felújítását támogatja a tartomány pannonrtv.com, 2021. október 13. (magyarul) Kapcsolódó szócikkek Bosznia-Hercegovina világörökségi helyszínei Bosznia-Hercegovina javasolt világörökségi helyszínei